סלינו על כתפינו

סַלֵּינוּ עַל כְּתֵפֵינוּ הוא שיר ילדים לשבועות, שנכתב בתרפ"ט  על ידי לוין קיפניס והולחן על ידי ידידיה אדמון.

בריאיון לציפי פליישר סיפר לוין קיפניס על השיר: "אז חיברתי רק בית אחד. ההדפסה הראשונה בגליונות לגננות. ב"מחרוזת" הוספתי עוד שני בתים."

השיר הולחן בסגנון מודוס מיקסולידי. 

השיר מתאר את טקס הבאת הביכורים השונים מכל רחבי הארץ והשמחה המלווה לכך. היעד של הצועדים, או מקום התכנסותם מקצות הארץ, אינו נזכר בשיר.

השיר הפך עם השנים להמנון של חג השבועות – שיר עליז המשלב אווירת חג ושמחה על האביב, והושר בטקסי הבאת הביכורים, על ידי מבצעים שונים, ביניהם משה דץ ורינת גבאי.

קישורים חיצוניים

 דוד אסף, סלינו על כתפינו, באתר עונג שבת
 זאב גלילי, "סלינו על כתפינו", באתר היגיון בשיגעון

הערות שוליים

שירים בעברית
שירי ילדים
שירי חגים ומועדים
שירי לוין קיפניס